153. löggjafarþing 2022–2023.

Þingskjal 1067 — 695. mál.

Fyrirspurn

til innviðaráðherra um undanþágu á notkun fiskiskipa
á sjálfvirkum auðkenniskerfum.

Frá Andrési Inga Jónssyni.

1.	Hversu oft á hverju undanfarinna fimm ára hefur skipstjóri skips tilkynnt að slökkt hafi verið á sjálfvirku auðkenniskerfi í samræmi við heimild í 6. gr. a reglugerðar nr. 80/2013 um vaktstöð siglinga og eftirlit með umferð skipa? Hverjar hafa ástæðurnar verið í hverju tilviki og hversu langur tími hefur liðið þar til kveikt hefur verið aftur á auðkenn
iskerfinu?

2.	Hvaða ástæður eru fyrir því að hvalveiðiskip eru almennt með slökkt á sjálfvirku auð
kenniskerfi, þrátt fyrir að undanþágur einskorðist við undantekningartilvik samkvæmt fyrrgreindri reglugerð? Byggist sú framkvæmd á samkomulagi við stjórnvöld? Sé svo, við hvaða lagaheimild er stuðst og telur ráðherra það samræmast jafnræðisreglu eða al
þjóðasamningum?

Skriflegt svar óskast.